શહેરની આગવી ઓળખ એવા સાબરતી રિવરફ્રન્ટ પર મોટા ભાગે મોડી રાતે તેમજ દિવસના સમયે દારૂડિયાઓ ગાડીમાં અથવા બાઇક પર રિવરફ્રન્ટનાં ખુલ્લાં મેદાન પાસે આવેલી પાળી પાસે દારૂની મહેફિલ માણતા હોવાનું રિવરફ્રન્ટ (વેસ્ટ) પોલીસ સ્ટેશનનાં મહિલા પીઆઈ એમ. એ. સિંઘના ધ્યાને આવ્યું હતું. દારૂ પીવાની પ્રવૃત્તિ, પ્રેમીપંખીડાંઓ દ્વારા જાહેરમાં બીભત્સ વર્તન ઉપરાંત એકલદોકલ યુવક-યુવતીઓને લૂંટી લેવાના બનાવોના પગલે રિવરફ્રન્ટ (વેસ્ટ) પોલીસે કડક હાથે કામગીરી શરૂ કરી છે.